**Hannedals Vejforening**

**Referat fra Hannedals Vejforening s ordinære generalforsamling**

**tirsdag 9. april 2024 kl. 19.00 i kantinen på Buddinge Skole.**

**Velkomst**

Bestyrelsesformand Thomas Jacobsen bød velkommen og præsenterede aftenens program.

**Generalforsamling blev afviklet i henhold til vedtægterne:**

1. **Valg af dirigent**

Aftenens første punkt var valg af dirigent Jonas fra Marienborg Alle 108 blev foreslået og blev valgt enstemmigt.

Dirigenten takkede for valget og konstaterede at generalforsamlingen var lovligt varslet.

Videre foretog dirigenten og sekretæren en optælling af antal fremmødte stemmeberettigede og en optælling af antal fuldmagter.

Der var 19 stemmeberettigede og 4 fuldmagter

1. **Fremlæggelse af formandens beretning:**

Formanden fremlagde sin beretning og denne blev enstemmigt godkendt.

Beretningen er vedhæftet som bilag.

1. **Fremlæggelse af revideret årsregnskab**

Formanden fremlagde det reviderede årsregnskab.

Regnskabet blev enstemmigt godkendt.

1. **Budget og fastsættelse af kontingent.**

Formanden fremlagde budgettet for 2024 herunder bestyrelsens forslag til

årligt kontingent på kr. 1.200.

Budgettet og forslag til kontingent blev vedtaget enstemmigt.

1. **Behandling af indkomne forslag**

**Forslag 1**: Bestyrelsen stillede forslag om parkeringsregulering ved optegning

 parkeringsbåse som specificeret i det blandt foreningens medlemmer omdelte

 materiale.

 Forslaget blev drøftet in plenum og sat til afstemning

 For forslaget stemte 18

 Imod forslaget stemte 4

 Hverken for eller imod stemte 1

 Forslaget blev vedtaget

 Bestyrelsen vil herefter sende ansøgning om parkeringsregulering til

 Gladsaxe Kommune.

**Forslag 2**: Vedtægternes §10 foreslås ændret således, at indkaldelse til generalforsamling

 skal udsendes senest pr. 15. februar med tydelig angivelse af at 1. marts er sidste

 dag for indsendelse af forslag til behandling på generalforsamlingen.

 Forslagsstiller: Jakob Jensen, Skjoldborg Alle 24

 Forslaget blev drøftet in plenum, og det blev præciseret at præliminær

 indkaldelsen til generalforsamling med angivelse af sted og dato udsendes

 senest pr. 15. februar.

 Af denne præliminære indkaldelse skal det fremgå, at forslag som ønskes

 behandlet på generalforsamlingen skal være bestyrelsen i hænde

 senest pr. 1. marts.

 Endelig indkaldelse med komplet dagsorden skal være medlemmerne i hænde

 senest 14 dage før generalforsamlingen.

 Forslaget blev herefter sat til afstemning.

 For forslaget stemte 17

 Imod forslaget stemte 0

 Hverken for eller imod stemte 6

 Forslaget blev vedtaget

**Forslag 3:** Der stilles forslag om at Hannedals Vejforening ansøger Gladsaxe Kommune om

 at der indføres en hastighedsbegrænsning på maksimalt 30km på foreningens

 veje.

 Forslagsstiller: Jakob Jensen, Skjoldborg Alle 24

 Forslaget blev drøftet in plenum og sat til afstemning

 For forslaget stemte 18

 Imod forslaget stemte 1

 Hverken for eller imod stemte 4

 Forslaget blev vedtaget

 Bestyrelsen udfærdiger ansøgningen om hastighedsbegrænsning og sender den til

 Gladsaxe Kommune.

**Forslag 4:** Der stilles forslag om, at der nedsættes en arbejdsgruppe med henblik på

 etablering af vejbump på foreningens veje, som beskrevet i bilaget til forlaget.

 Forslagsstiller: Jakob Jensen, Skjoldborg Alle 24.

 Forslaget blev drøftet in plenum, og der blev blandt medlemmerne rejst tvivl om

 forslaget kunne komme til afstemning i dets foreliggende udformning.

 Forslagsstiller ændrede derfor sit forslag til nedsættelse af en arbejdsgruppe hvis

 opgave det skal være at undersøge mulighederne for etablering af vejbump på

 foreningens veje

 Forslaget blev sat til afstemning

 For forslaget stemte 13

 Imod forslaget stemte 5

 Hverken for eller imod stemte 5

 Forslaget blev vedtaget

 I arbejdsgruppen deltager:

 Jonas, Skjoldborg Alle 17

 Marianne, Marienborg Alle 145

 Jacob, Skjoldborg Alle 24

**Forslag 5:** Det foreslås, at der hos Gladsaxe kommune ansøges om, at der kan opsættes

 pullerter el.lign. for at forhindre parkering ved krydset Skjoldborg alle og Karl

 Gjellerups Alle som beskrevet i bilag til forslag.

 Forslagsstiller: Jakob Jensen, Skjoldborg Alle 24

 Forslaget blev drøftet in plenum. En del medlemmer gjorde gældende, at forslaget

 ikke var præcist nok til at blive sendt til afstemning.

 Forslagsstiller ændrede forslaget til:

 Etablering af en arbejdsgruppe hvis opgave det er at undersøge mulighederne for

 parkeringsbegrænsende foranstaltninger på fortove på hjørnet af Skjoldborg Alle

 og Karl Gjellerups Alle.

 Arbejdsgruppen udarbejder på basis af sine undersøgelser en eventuel ansøgning

 om parkeringsbegrænsende foranstaltninger til kommunen.

 Bestyrelsen står for indsendelse af en eventuel ansøgning.

 Forslaget blev sat til afstemning

 For forslaget stemte 17

 Imod forslaget stemte 0

 Hverken for eller imod stemte 6

 Forslaget blev vedtaget

 Til arbejdsgruppen valgtes:

 Morten, Hannedal 4

 Jacob, Skjoldborg Alle 24

 Anne-Mette, Skjoldborg Alle 9

1. **Valg efter lovene**
2. Valg af 4 bestyrelsesmedlemmer

Følgende bestyrelsesmedlemmer blev genvalgt

Pia Lauritsen

Mikael Petersen

Knud Palmelund

Thomas Jacobsen

1. Valg af to bestyrelsessuppleanter

Jan Høyen, Gustav Esmanns Alle 5 og Jan Winther Jørgensen, Skjoldborg Alle 19 blev henholdsvis genvalgt og nyvalgt

1. Valg af to revisorer

 Jeff Matthews, Skjoldborg Alle 33 og Jack Stange, Karl Gjellerups Alle 18 blev

 genvalgt.

1. Valg af revisorsuppleant

Ankie Sandvig Jacobsen, Skjoldborg Alle 6 blev genvalgt.

1. **Eventuelt**

Under dette punkt gjorde et medlem opmærksom på, at vi hver i sær som parcelejere har pligt til rydde fortov og vejbane ud til vejmidten for is og sne, og at mangelfuld snerydning udgør en reel faldrisiko specielt for dårligt gående og cykelister.

Et andet medlem opfordrede til, at vi hver i sær sørger for at fjerne blade og andet fra ristene til regnvandsbrøndene. Mangelfuld renholdelse af ristene kan ved kraftig regn medføre meget store mængder vand på vejbanen.

Søborg 14.04.2024

Referent

Bestyrelsesformand Thomas Jacobsen

Bilag: Formandens beretning, vedhæftet nedenfor

**Formandsberetningen til Hannedals Vejforenings generalforsamling 9. april 2024**

**Bestyrelsens sammensætning og arbejde**

Den bestyrelse som blev valgt ved generalforsamlingen i april 2023. har siddet uændret frem til dato

Bestyrelsen har afholdt 6 bestyrelsesmøder i perioden siden da.

**Arbejdsopgaver:**

**Parkeringsregulering på Hannedals Vejforenings veje**

I forbindelse med Hannedals Vejforenings tidligere ansøgning om beboerparkering og Gladsaxe Kommunens afslag på ansøgningen, har kommunen i dialog med bestyrelsen udarbejdet et forslag til parkeringsregulering på vore veje.

Forslaget er baseret på at der foretages en opmaling af parkeringsbåse, og at der ved indkørsel på foreningens veje opsættes skilte, hvoraf det fremgår at parkering kun er tilladt i de afmærkede båse.

Bestyrelsen vurderer, at parkeringsbåse vil være den optimale løsning for Hannedals Vejforening.

Ultimo marts 2023 kontakte bestyrelsen Gladsaxe Kommune vedrørende ansøgningsproceduren. Kommunen oplyste, at man fra kommunens side først kan tage stilling til projektet, når en helt konkret ansøgning foreligger.

Såfremt projektet kan godkendes af kommunen, vil projektet blive forelagt Politiet.

Når en eventuel godkendelse fra Politiets side foreligger, vil en tilladelse kunne gives.

Bestyrelsen har herefter udfærdiget et projekt til forelæggelse ved nærværende generalforsamling.

**Fjernvarmegravearbejder på foreningens veje i løbet 2023**

I løbet af 2023 er yderlige et antal medlemmer blevet tilkoblet fjernvarmenettet.

Arbejdet er blevet udført af entreprenørfirmaet Gravmand, I forbindelsen med gravetilladelsen har Gladsaxe Kommune stillet krav om, at vejene efter endt arbejde skal afleveres i samme stand, som da arbejdet påbegyndtes, samt at der anvendes asfalttype SMA, når det endelige slidlag pålægges.

Videre stiller kommunen krav om vejbanen reetableres i fuld vejbredde, samt at entreprenøren yder 2 års garanti regnet fra afleveringsdatoen.

Reetablering af slidlag forventes udført i løbet af 2024. På indeværende tidspunkt er det ikke oplyst hvornår dette arbejde vil blive udført.

**Ejerskabet af Hannedals Vejforenings hjemmeside**

Bestyrtelsen har erfaret at vor hjemmeside **wwww.hannedal.dk** ikke er registret med Hannedals Vejforening som ejer. I følge **One.Com**, som hoster vor hjemmeside, tilhører **wwww.hannedal.dk** en privatperson.

One.Com har ikke villet oplyse ejerens identitet under henvisning til GDPR-reglerne, ligesom One.Com ikke har villet overdrage ejerskabet af hjemmesiden til Hannedals Vejforening (HV), idet kun ejeren kan overdrage ejerskabet til en anden juridisk person.

Det er via foreningens arkivalier lykkedes bestyrelsen at identificere ejeren, tidligere bestyrelsesmedlem Lars Hallberg (LH), Marienborg Alle 100.

LH er pt. bosiddende i USA og forventes at opholde sig der i de næste 2-3 år. LH er fortsat medlem af HV, idet han stadig er ejer af ejendommen. Marienborg Alle 100.

Formanden har gentagne gange forsøgt at komme i kontakt med LH pr. mail og pr. telefon.

I december 2023 lykkedes det at komme i telefonisk kontakt med LH. Formanden informerede om problemerne med ejerskabet af hjemmesiden og opfordrede LH til at overdrage ejerskabet til HV.

Bestyrelsen har så sent som 8. marts i år sendt en mail til LH med en overdragelsesformular, som LH blot skal udfylde og maile til One.Com, hvorefter overdragelsen umiddelbart kan finde sted.

LH har endnu ikke taget skridt til en overdragelse. En overdragelse indebærer ikke nogen omkostninger for nogen af parterne.

Den samlede bestyrelse vurderer, at det er juridisk uholdbart, at Hannedals Vejforening ikke er ejer af hjemmesiden. Den nuværende ejer kunne vælge at lukke siden uden at rådføre sig HV, eller falde bort.

Bestyrelsen vurderer videre, at det i den daglige drift af hjemmesiden ikke er det store problem, idet foreningen har alle nødvendige koder til at drive hjemmesiden.

Bestyrelsen har besluttet følgende:

Hjemmesiden skal fortsat holdes i One.Com regi, og der er betalt for hjemmesiden frem til 15.03.2025.

I denne periode vil bestyrelsen prøve at motivere LH til at overdrage hjemmesiden og sideløbende undersøge mulighederne for andre hjemmesideudbydere.

Lykkes det at få overdraget hjemmesiden, vil denne fortsat blive hosted af One.Com

Lykkes dette ikke, vil bestyrelsen indhente tilbud på hjemmesidedrift fra andre aktører og i løbet af efteråret 2024 indkalde til ekstraordinær generalforsamling med mhp. valg af hjemmesideleverandør.

Udgiften til etablering af hjemmeside hos anden leverandør forventes at andrage et sted mellem kr. 15.000 og kr. 20.000.

Søborg 9. april 2024

Thomas Jacobsen

Bestyrelsesformand